সা (আরবি বর্ণ)
সা বা থা (ث) হচ্ছে ফিনিশীয় লিপির বাইশটি অক্ষরের বাইরে ব্যবহৃত আরবি বর্ণমালার অতিরিক্ত ৬টি অক্ষরের একটি (অন্যগুলো হলো খ্বা, যাল, দ্বাদ, য্বা, গ্বাইন)। আধুনিক প্রমিত আরবি ভাষায় এটি [θ] উচ্চারণটি প্রকাশ করে, যা বাংলা "থ্" উচ্চারণের (যেমন- "থাকতো", "থাবা") অত্যন্ত নিকটবর্তী হলেও অনুরূপ নয়। ফারসি, উর্দু এবং কুর্দি ভাষায় এটি বাংলা "স্" উচ্চারণ (যেমন- "স্নান") প্রকাশ করে। এটি এর নাম ও আকৃতির দিক থেকে আরবি "(ت)" (তা) এর একটি বিশেষ রূপ। এটির সংখ্যাগত মান ৫০০। আরবি ث অক্ষরটিকে ثَاءْ সাʾ নামকরণ করা হয়েছে। শব্দে এর অবস্থানের উপর ভিত্তি করে একে বেশকিছু উপায়ে লেখা যায়: